送徐彥思倅建安
作者：范浚
朝代：宋

paragraphs: 君不聞詩人一席眠𥳌{𥫗窮}，夜泊建溪微月中。
猶能即事慰岑寂，隔簾朗詠看朣朧。
今君笑擁箳篂去，正有繁花明驛路。
修程百越渺風烟，發興自應多麗句。
知君踔越是名流，朱紱聊煩佐上州。
貳政少安郎罷囝，却登要路贊皇猷。
西風略略摇征旆，過往題詩援離袂。
武夷鶴膝杖扶羸，寄我他時訪松桂。